stanford-oval/wikipedia huggingface dataset:
Leonid Kadenjuk

| Leonid Kadenjuk |
| --- | --- |

Henkilötiedot
Syntynyt: 28. tammikuuta 1951 Kliškivtsi, Ukrainan SNT
Kuollut: 31. tammikuuta 2018 (67 vuotta) Kiova, Ukraina
Kansalaisuus:  ukrainalainen
Ammatti:  koelentäjä
Ura
Tyyppi:  astronautti
Tila:  kuollut
Sotilasarvo:  kenraalimajuri
Aika avaruudessa:  16 pv. 16 h 34 min.
Lennot

:  STS-87
 
Leonid Kostjantynovytš Kadenjuk (ukr. Леонід Костянтинович Каденюк; 28. tammikuuta 1951 Kliškivtsi, Tšernivtsin alue, Ukrainan SNT – 31. tammikuuta 2018 Kiova) oli itsenäisen Ukrainan ensimmäinen astronautti.
Kadenjuk toimi Neuvostoliiton ilmavoimissa lentäjänä ja sai koulutuksen kosmonautiksi, kuuluen avaruusjoukkoihin vuosina 1976–1983 sekä 1988–1992. Neuvostoliiton hajotessa hän valitsi ensin Venäjän kansalaisuuden. Vuonna 1995 hän siirtyi Ukrainan avaruusjärjestön palvelukseen, osallistui vuonna 1997 NASA:n sukkulalennolle STS-87 ja yleni kenraalimajuriksi Ukrainan ilmavoimissa.
Hän osallistui politiikkaan vuoden 2002 vaaleissa, jolloin hän oli presidentti Leonid Kutšman kannattaja ja tuli valituksi Ukrainan korkeimpaan neuvostoon. Vuoden 2006 vaaleihin hän osallistui Volodymyr Lytvynin tukipuolueessa joka jäi kuitenkin alle äänikynnyksen.
Aiheesta muualla

2004 interview with Leonid Kadeniuk (Arkistoitu – Internet Archive) Dzerkalo Tyzhnya lehdessä
NASA biography
Suheil al-Hassan

| Suheil al-Hassan> Henkilötiedot |
| --- | --- |
Muut nimet:  The Tiger
Syntynyt: 1970 Jabla
Sotilashenkilö
Palvelusmaa(t):   Syyria
Palvelusvuodet:  1988–
Komentajuudet:  Tiger Forces
Taistelut ja sodat:  Syyrian sisällissota, Aleppon taistelu, Operaatio Canopus Star, Haman taistelu, Shaerin kaasukentän toinen taistelu, Luoteis-Syyrian taistelu, Jisr al-Choghourin taistelu, Al-Ghab, Kuweiresin taistelu, Itä-Aleppon taistelu, Palmyran taistelu, Khanasirin taistelu
Sotilasarvo:  Kenraalimajuri
Joukko-osasto:  Tiger Forces
Suheil al-Hassan (s. 1970 Jabla, Latakia), tunnettu myös kutsumanimellä al-Nimr, "Tiikeri" on Syyrian ilmavoimien ja tiedustelupalvelun kenraalimajuri, joka johtaa omaa "Tiikerijoukot"-osastoaan.
Hassan on tullut kuuluisaksi maan sisällissodassa kovana ja menestyksekkäänä johtajana, joka yleensä voittaa vaikeatkin taistelut.
Ennen sisällissotaa

Hassan on etniseltä ryhmältään alaviitti. Suheil al-Hassan valmistui Syyrian ilmavoimien sotilasakatemiasta vuonna 1991. Lisäksi Hassan suoritti mm komppanian ja pataljoonan johtajan sekä henkilöstökurssit. Näiden lisäksi Hassan on luokiteltu Syyrian armeijassa luokiteltu laskuvarjosotilaaksi, näiden komentajaksi ja kommandoksi. Akatemian jälkeen Hassan oli monissa ilmavoimien ja ilmapuolustuksen yksiköissä töissä. Sitten Hassan liittyi ilmavoimien tiedustelupalveluun. [lähde? ]
Sisällissodassa

Suhail al-Hassanin johtamat joukko-osastot taistelivat menestyksekkäästi muun muassa Aleppossa 2013–2014 ja Hamassa 2014, ja valtasivat erään kaasukentän Isisiltä 2014 yhdessä muiden joukkojen kanssa. Legenda väittää, ettei Hassan olisi hävinnyt ainuttakaan taistelua, mutta tämä ei pidä paikkaansa. Hassanin Tiikerijoukot epäonnistuivat opposition rintaman murtamisessa 2015. Sitä ennen Hasan koki Wadi Deifin toisen saarron vuonna 2014 tappion henkilökohtaiseksi häviöksi. Tässä taistelussa kapinalliset ja islamilaistsistelijat valtasivat kaksi hallituksen tukikohtaa ja tarkastuspisteitä mm tunnelipommien avulla. Hassan haavoittui Al-Ghaban taistelussa kesällä 2015 kranaatin sirpaleesta. Heinäkuussa 2016 Hassanin johtamat Tiikerijoukot onnistuivat katkaisemaan Itä-Aleppon viimeisen huoltotien. [lähde? ]
Toimintatapa

Hassan on onnistuneissa hyökkäyksissään käyttänyt vihollisiaan vastaan poltetun maan taktiikkaa, vaikka on aina antanut viholliselle mahdollisuuden luopua taistelusta. Hassanilla on ollut tapana lukea vihollisilleen kovaäänisellä runoja, joissa varoittaa vihollista, jos tämä ei antaudu. Hassanin mielestä viholliset eivät ansaitse armoa, koska he tappavat siviilejä uskonnon nimissä ja ovat ulkomaisia palkkasotureita. Vuonna 2014 Hassan kieltäytyi ylennyksestä prikaatinkenraaliksi, koska halusi jatkaa taistelua kentältä käsin. Vuotta myöhemmin hänet ylennettiin suoraan everstistä kenraalimajuriksi. [lähde? ]
Kansansuosio

Hassanilla on kulttimaine Syyrian hallituksen kannattajien keskuudessa. Joidenkin tietojen mukaan ainakin jotkut Assadin tukijat haluaisivat korvata Assadin jollain kovaotteisella sotilaskomentajalla, vaikkapa Hasanilla. Ranskalainen le Monde -lehti väitti vuonna 2014 Hassania Assadin kilpailijaksi Syyrian alaviittien keskuudessa.
Sotarikosepäilyt

Syyrian asevoimien eversti Suheil al-Hassan on epäillyistä sotarikoksista EU:n "mustalla listalla".
Kommentteja

"Kaikki miehet kuolevat, mutta vain muutama heistä muistetaan".
"... edessäni on 800 sotilasta. Kaikki heistä uhraavat sielullaan ja verellään sinulle, Bashar.  ... He (sotilaat) haluavat vain ammuksia ja kaikki palata taisteluun"
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
 Sotamies 1988  Luutnantti 1991  Kapteeni  Majuri  Eversti  Kenraalimajuri 2015:
Aiheesta muualla

Robert Fisk: An audience with ‘the Tiger’ – Bashar al-Assad’s favourite soldier (10.6.2014) (englanniksi) (independent.co.uk)
Like an Angel Passing Through My Room

| ”Like an Angel Passing Through My Room” Abba |
| --- | --- | --- |

Kappaleen tiedot
 Albumilta: The Visitors
 Äänitetty : 1981
 Julkaistu: 1981
 Tuottaja(t): Benny Andersson Björn Ulvaeus
 Tyylilaji: taidepop, synthpop
 Levy-yhtiö: Polar Music
The Visitorsin muut kappaleet
| ”Slipping Through My Fingers” 8. | ”Like an Angel Passing Through My Room” 9. |   |
Like an Angel Passing Through My Room on ruotsalaisen Abba-yhtyeen musiikkikappale vuodelta 1981. Sen sävelsivät ja sanoittivat Benny Andersson ja Björn Ulvaeus. Kappaleen laulaa Anni-Frid Lyngstad. Kappale julkaistiin yhtyeen kahdeksannen studioalbumin The Visitors päätösraitana.
”Like an Angel Passing Through My Room” -kappaleen levyttäminen aloitettiin Polar Music Studiolla 8. marraskuuta 1981. Kappaleen työstö oli aloitettu keväällä 1981 työnimellä ”Twinkle, Twinkle”. Siitä tehtiin myös diskoversio, mutta yhtyeen jäsenet pitivät sitä liian samankaltaisena edellisvuonna julkaistun ”Lay All Your Love on Me” -kappaleen kanssa. Lopputuloksena oli Lyngstadin laulama hyvin pelkistetty versio.
”Like an Angel Passing Through My Room” -kappaleen kehityskaari julkaistiin The Visitorsin deluxe-version viimeisenä raitana nimellä ”From a Twinkling Star to a Passing Angel”. Se on määritelty demo-medleyksi, ja sen kesto on noin yhdeksän minuuttia.
”Like an Angel Passing Through My Room” -kappaleesta on tehty joitakin versioita, kuten Hazell Deanin tulkinta vuodelta 1996 sekä Kristjana Stefánsin ja Svavar Knúturin duetto vuodelta 2020.
Käännös suomeksi
Littoistenjärvi

| Littoistenjärvi |
| --- | --- |
 Littoistenjärvi
Maanosa:  Eurooppa
Valtiot:  Suomi
Koordinaatit:  60°27′17″N, 22°23′06″E
Vesistöalue ja valuma-alueen tietoja
Laskujoki:  Värioja
Järvinumero:  82V043.1.001
Mittaustietoja
Pinnankorkeus:  36  m 
Rantaviiva:  6,84  km 
Pinta-ala:  1,48 km²
Tilavuus:  2 956 930  m3 
Keskisyvyys:  2,03  m 
Suurin syvyys:  2,9  m tai 2,03  m 
Saaria:  3
 fiLittoistenjärvi 
Littoistenjärvi (ruots. Littois träsk) on järvi Littoisten kylässä Kaarinan ja Liedon kuntien rajalla. Järvi on pinta-alaltaan 147,5 hehtaaria. Littoistenjärven keskisyvyys on noin kaksi metriä ja se on enimmillään kolme metriä syvä. Rantaviivaa järvellä on noin kuusi kilometriä. Vettä altaassa on noin 3 250 000 kuutiometriä. Järvessä on kaksi pientä saarta ja luoto.
Littoistenjärven rannat ovat Kaarinan puolella asemakaavoitettua pientaloaluetta, kun taas Liedon puolella on metsäistä. Moottoriliikenne järvellä on kielletty kaikkina vuodenaikoina.
Littoistenjärvi kärsii tyypillisistä liiallisen ravinnesaannin aiheuttamista ongelmista, joista pahimpia ovat syanobakteerien (sinilevä) massaesiintymät kesäkuukausina, uppokasvien kuten vesiruton liiallinen kasvu ja jäänalaiset happikadot talvikuukausina. Ongelmat ovat vähentäneet alueen virkistyskäyttöä.
Littoistenjärveltä on myös löydetty ensimmäistä kertaa Suomessa haitallista tulokaslajia, lammikkia.
Littoistenjärvellä on suoritettu hoitokalastusta vuodesta 2006. Vuonna 2016 Littoistenjärveä pitkään tutkinut Jouko Sarvala suositti hoitotoimenpiteeksi kemiallista saostusta. Keväällä 2017 järveen päästettiin polyalumiinikloridia fosforin saostamiseksi, ja ainakin alkuvaiheessa vesi on näyttänyt tavallista kirkkaammalta. Kemiallisen saostuksen seurauksena järvestä nostettiin viisi tonnia kuollutta kalaa, enimmäkseen lahnaa. Kemiallinen ratkaisu tiedettiin väliaikaiseksi, ja vuoden 2024 heinäkuussa järven tilan kerrottin jälleen heikentyneen sinilevän ja kasvillisuuden tultua takaisin.
Aiheesta muualla

Littoistenjärven ekologisen tilan kehitys ja hoitovaihtoehdot Jouko Sarvala[vanhentunut linkki], 2005
Kartta järvestä
Littoistenjärvi (Arkistoitu – Internet Archive)
Littoinen verkatehtaan mainos Littoistenjärven veden pehmeydestä
Järven rannalla sijaitseva verkatehtaan kellotorni
Sonic Gems Collection

| Sonic Gems Collection |
| --- | --- |

Kehittäjä:  Sonic Team
Julkaisija:  Sega
Pelisarja:  Sonic the Hedgehog
Julkaistu:  Nintendo GameCubeJP 11. elokuuta 2005NA 16. elokuuta 2005EU 7. elokuuta 2005 Sony Playstation 2JP 11. elokuuta 2005EU 7. lokakuuta 2005
Lajityyppi:  tasohyppely, taistelupeli, ajopeli, flipperivideopeli (d), pulmapeli, run and gun (en), ammuntapeli ja beat ’em up
Pelimuoto:  yksinpeli
Ikäluokitus:  ESRB: Kaikenikäisille  PEGI 3  USK 6 
Alusta:  PlayStation 2 ja Nintendo GameCube
Jakelumuoto:  pelimoduuli, optinen levy
Lisää peliartikkeleitaVideopelien teemasivulla
Infobox OK  : 
Sonic Gems Collection on Sonic the Hedgehog -pelisarjaan kuuluva videopelikokoelma. Se sisältää vähemmän pelejä kuin Sonic Mega Collection mutta mukana on muita extroja. Se sisältää myös Sonic the Hedgehog CD -pelin, Sonic R -kisapelin ja ensimmäistä kertaa Sonic the Fighters -pelin muutettuna kotikonsoleille.
Pelit

Sonic the Hedgehog CD
Sonic the Fighters
Sonic R
Pelit > Sega Game Gear -pelit

Sonic the Hedgehog 2 (8-Bit)
Sonic Spinball (8-Bit)
Sonic the Hedgehog: Triple Trouble
Sonic Drift 2
Tails' Skypatrol
Tails Adventure
Pelit > Sega Mega Drive -pelit

Vectorman
Vectorman 2
Pelit > Vain Japanissa julkaistut

Streets of Rage
Streets of Rage 2
Streets of Rage 3
Bonanza Bros.
Pelit > Avattavat pelit

1. Pelaa Mega Drive/Genesis pelit määräajassa
Sonic the Hedgehog
Sonic the Hedgehog 2
Sonic the Hedgehog 3
Sonic & Knuckles
Sonic 3D Flickies' Island
Sonic the Hedgehog Spinball
Dr. Robotnik's Mean Bean Machine
2. Pelaa Game Gear pelit määräajassa
Sonic the Hedgehog (8-Bit)
Sonic Labyrinth
Sonic Drift
Sonic the Hedgehog Chaos
Sonic Blast
Dr. Robotnik's Mean Bean Machine
3. Katso Sonic-traileri
Sonic The Hedgehog
Sonic Heroes
Sonic Adventure
Lisäsisältö

Museum-valikko sisältää Sonic-aiheisia kuvia, videoita sekä musiikkia. Extras-valikosta löytyy peleihin liittyviä vihjeitä ja pelikokoelman tekijätiimi.
Lisäsisältö > Käyttöohjeet

Käyttöohjeet-osiosta löytyvät pelien alkuperäiset ohjekirjat.
Sonic The Fighters
Sonic The Hedgehog CD
Sonic The Hedgehog CD PC
Sonic R
Sonic R PC
Sonic the Hedgehog 2
Sonic Spinball
Sonic the Hedgehog: Triple Trouble
Sonic Drift Racing
Tails Skypatrol
Tails Adventure
Sonic the Hedgehog 3 -pelistä on myös suomenkielinen käyttöohje mutta sitä ei löydy Sonic Gems Collectionin Käyttöohjeet-osiosta.
Aiheesta muualla

Green Hill Zone
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Libertas Schulze-Boysen

| Libertas Schulze-Boysen> Libertas Viktoria Haas-Heye |
| --- | --- |

Henkilötiedot
Syntynyt: 20. marraskuuta 1913 Pariisi, Ranska
Kuollut: 22. joulukuuta 1942 (29 vuotta) Plötzenseen vankila, Berliini, natsi-Saksa
Kansalaisuus:  Ranska
Ammatti:  lehdistötiedottaja, toimittaja
Puoliso:  Harro Schulze-Boysen
Muut tiedot
Järjestö:  Punainen orkesteri -vastarintaliike
Libertas Schulze-Boysen (20. marraskuuta 1913 Pariisi – 22. joulukuuta 1942 Plötzenseen vankila, Berliini) oli saksalainen toisen maailmansodan aikainen vastarintataistelija.
Toiminta vastarintaliikkeessä

Libertas Schulze-Boysen työskenteli toisen maailmansodan aikaan natsi-Saksassa kansanvalistus- ja propagandaministeriössä. Työnsä puolesta hänellä oli pääsy ministeriön salaisiin asiakirjoihin, joita hän vuosi vastarintaliikkeelle tarkoituksenaan saada totuus natsien julmuuksista Saksan eliitin tietoon. Hän toimi tässä yhdessä miehensä Harro Schulze-Boysenin kanssa ja he olivat molemmat myöhemmin Punaisena orkesterina tunnetun vastarintaverkoston keskeisiä jäseniä.
Libertas Schulze-Boysen ja hänen miehensä jäivät kiinni vuonna 1942 ja heidät teloitettiin Plötzenseen vankilassa. Libertas oli kuollessaan 29-vuotias.
Aiheesta muualla

Necek, Barbara: Vastarintaliikkeen naiset  (39/45 Les résistantes allemandes).  Ranska,  2020. (ranskaksi)
Leonid Hurwicz

| Leonid Hurwicz |
| --- | --- |

Henkilötiedot
Syntynyt: 21. elokuuta 1917
Kuollut: 24. kesäkuuta 2008 (90 vuotta)
Koulutus ja ura
Tutkimusalue:  Taloustiede
Palkinnot:   Nobelin taloustieteen palkinto
Leonid Hurwicz (21. elokuuta 1917 Moskova, Venäjä – 24. kesäkuuta 2008 Minneapolis, Minnesota, Yhdysvallat) oli yhdysvaltalainen taloustieteen emeritusprofessori Minnesotan yliopistossa. Hän oli ensimmäisiä mekanismin suunnittelun tutkijoita sekä peliteorian soveltajia taloustieteessä. Tästä työstä hänet palkittiin taloustieteen Nobelin palkinnolla vuonna 2007. Hurwicz oli 90 vuoden ikäisenä vanhempi kuin kukaan aikaisemmista taloustieteen tai varsinaisen Nobel-palkinnon saajista. Hän oli liian hauras matkustamaan Ruotsiin mutta sai palkintonsa suurlähettiläältä Yhdysvalloissa.
Hurwicz sai taloustieteen Nobelin Eric Maskinin ja Roger Myersonin kanssa työstä epätäydellisten markkinoiden analysointimenetelmien parissa. Heidän työnsä on auttanut kehittämään menetelmän resurssien allokointiin, joka ottaa huomioon saatavilla olevan informaation sekä osallistujien kannustimet.
Aiheesta muualla

Leonid Hurwiczin kotisivu
Lehdistötiedote: The Sveriges Riksbank Prize in Economic Sciences in Memory of Alfred Nobel 2007 (englanniksi)
Hannu Vartiainen: Taloustieteen vuoden 2007 Nobel-palkinto mekanismien suunnittelun teorian kehittäjille. Kansantaloudellinen aikakauskirja, 2007, 103(4). vsk, s. 498-502.  Artikkelin verkkoversio.
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Leonid Kantorovitš

| Leonid Kantorovitš |
| --- | --- |

Henkilötiedot
Syntynyt: 19. tammikuuta 1912 Pietari, Venäjän keisarikunta
Kuollut: 7. huhtikuuta 1986 (74 vuotta) Moskova, Venäjän SFNT, Neuvostoliitto
Kansalaisuus:  neuvostoliittolainen
Koulutus ja ura
Tutkinnot:  Leningradin valtionyliopisto
Väitöstyön ohjaaja:  Grigory Fichtengolz (käännä suomeksi) ja Vladimir Smirnov (käännä suomeksi)
Oppilaat:  Vera Kublanovskaya (käännä suomeksi) ja Hoàng Tụy
Tutkimusalue:  Funktionaalianalyysi, lineaarinen ohjelmointi, joukko-oppi, matematiikka ja taloustiede
Palkinnot:   Nobelin taloustieteen palkinto
Leonid Vitaljevitš Kantorovitš (ven. Леони́д Вита́льевич Канторо́вич, 19. tammikuuta (J: 6. tammikuuta) 1912 Pietari, Venäjän keisarikunta – 7. huhtikuuta 1986 Moskova, Venäjän SFNT, Neuvostoliitto) oli neuvostoliittolainen taloustieteilijä ja vuoden 1975 taloustieteen Nobel-palkinnon saaja.
Hän sai palkintonsa yhdessä alankomaalaisen Tjalling Koopmansin kanssa myötävaikutuksesta resurssien optimaalisen allokaation teorian kehittämiseen.
Hän on ainoa palkinnon voittanut neuvostoliittolainen. Kantorovitš saavutti tuloksia myös matematiikan alla, erityisesti operaattoriteoriaan ja funktionaalianalyysiin liittyen. Funktionaalianalyysiin liittyvät K-avaruudet ja todennäköisyyslaskennassa käytettävä Kantorovichin metriikka on nimetty hänen mukaansa.
Elämä

Kantorovitš syntyi Pietarissa venäjänjuutalaiseen perheeseen. Hänen isällään oli lääkärin vastaanotto Pietarissa. Kantorovitš työskenteli neuvostohalinnossa, jossa sai tehtäväkseen vanerituotannon optimoinnin.
Käännös suomeksi
Leppiniemi

Leppiniemeä voimalaitoksen padolta nähtynä
Leppiniemi on kylä Muhoksen kunnassa. Kylä sijaitsee Oulujoen varrella Pyhäkosken voimalaitoksen läheisyydessä, noin kuuden kilometrin päässä Muhoksen keskustaajamasta. Alueen asuntokanta on rakennettu 1940–1950-lukujen vaihteessa voimalaitoksen rakennustöiden yhteydessä. Suuri osa alueen asuntokannasta on omakoti-, rivi-, ja paritaloja, mutta alueella on myös muutama pienkerrostalo sekä pari liikekiinteistöä. Alueen suunnitelmat on laatinut arkkitehti Aarne Ervi. Suurin osa Leppiniemen rakennuksista ja sen puistomainen miljöö ovat suojeltuja niiden kulttuurihistoriallisen arvon vuoksi. Nykyisin suurimman osan alueesta omistaa sieviläinen kiinteistönhallintaa harjoittava yksityinen osakeyhtiö Ameta Oy.
Leppiniemessä toimii lisäksi Oulujokilaakson Golfin ylläpitämä golfkenttä.
Aiheesta muualla

Ameta Oy
Asumaan Leppiniemeen
Linda Jezek

Linda Louise Jezek (s. 10. maaliskuuta 1960) on entinen yhdysvaltalainen uimari. Hän voitti ainoan olympiamitalinsa Montréalissa 1976 hopeana 4x100 metrin sekauintiviestistä. Hän voitti vuonna 1978 Berliinissä maailmanmestaruuskilpailuissa kultamitalit 100 ja 200 metrin selkäuinnista.
Sédhiou

| Sédhiou |
| --- | --- |
 Sédhiou
 Koordinaatit: 12°42′39″N, 15°33′23″W 
Valtio:  Senegal
Alue:  Sédhioun alue
Departementti:  Sédhioun departementti
Hallinto:  
 – Asutustyyppi:  kaupunki
 – Hallinnon tyyppi:  kunta
Pinta-ala:  
 – Kokonaispinta-ala:  20 km²
Väkiluku (2016):  26 730
Infobox OKVirheellinen NIMI-arvo: 
Sédhiou on kaupunki Senegalin eteläosassa historiallisella Casamancen alueella. Se sijaitsee Casamancejoen oikealla rannalla 390 kilometriä Dakarista kaakkoon. Kaupunki on Sédhioun alueen ja departementin hallinnollinen keskus. Siellä on 26 700 asukasta (vuonna 2016, arvio).
Maantiede ja ilmasto

Sédhoun kunnan pinta-ala on 20 neliökilometriä. Se rajoittuu pohjoisessa Diendén arrondissementtiin ja maalaiskuntaan, etelässä Djirédjin arrondissementtiin ja Sansamban maalaiskuntaan sekä idässä Casamancejokeen. Alue on pinnanmuodostukseltaan tasankoa.
Seutu kuuluu Sudanin ilmastovyöhykkeeseen. Vuotoinen sademäärä on 900–1200 millimetriä. Lämpötilat vaihtelevat 16 ja 39 asteen välillä.
Väestö

Asukkaista 31,7 prosenttia on mandinkoja, 20,3 prosenttia fulbeja, 14,4 prosenttia balanteja, 3,4 prosenttia wolofeja ja 3 prosenttia soninkeja. Kaupungissa asuu myös lähes kaikkien muiden Casamancen kansojen edustajia. Muslimeja on 92,5 ja kristittyjä 7,4 prosenttia.
Historia

Ranskalaiset perustivat Sédhiouun kauppa-aseman 1830-luvulla ja linnoituksen vuonna 1842. Se toimi alueen hallinnollisena keskuksena vuoteen 1908, jolloin hallinto siirretiin Ziguinchoriin. Sédhioun departementti ja kunta on perustettu vuonna 1960. Se liitettiin Koldan alueeseen vuonna 1984 ja vuonna 2008 siitä tuli aluekeskus.
Liikenne, talous ja palvelut

Sédhiousta on päällystetyt maantieyhteydet Trans-Gambian valtatielle ja Koldaan. Väestön pääelinkeino on maatalous. Kaupungissa on lyseo ja poliklinikka. Ranskalaisessa linnoituksessa toimii kulttuurikeskus.
Matkailu

Sédhiou on unelias pikkukaupunki, jonka ainoa hotelli houkuttelee lähinnä metsästäjiä. Kaupungissa on myös muita majoituspalveluja. Paikallisia nähtävyyksiä ovat linnoitus, vilkas torialue sekä pelikaanien ja flamingojen asuttama ”Paholaisen saari” Casamancejoella.